《别孙隐甫》
宋代·彭龟年

君家金石台，我家富寿冈。
十馹苦不远，半世成相望。
我为一贫驱，触热来帝乡。
尘垢面未頮，郁结志不强。
下马忽见君，喜剧几欲狂。
未语心己倾，既坐形俱忘。
醒我醉梦中，祓我冰雪旁。
主人知客深，对著夜雨床。
犹恐客意短，渠渠罗酒浆。
蟹鳌擘新肥，荔子含生春。
晚归候月影，早游趁湖光。
都城六月中，公卿簿书忙。
而我乃舆君，专此风露凉。
笑语虽杂乱，理到味自长。
平生区区愿，恰此一月尝。
遽然委我去，令人热中肠。
儿女惜别离，丈夫重行藏。
敢因杯酒行，感慨徒悲伤。
君去起我思，彩衣拜重阳。
愿言各努力，白发行中堂。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。